google/wiki40b huggingface dataset:
एक दूजे के वास्ते

पटकथा

यह कहानी सुमन पर आधारित है, जो एक आत्म निर्भर लड़की है और दिल्ली में रहती है। उसे बाहर की दुनिया में सूमो के नाम से लोग जानते हैं। जिसके केवल दो ही सपने होते हैं। पहला अपनी माँ का लिया हुआ कर्ज चुकाना, जिससे उसका सम्मान लौट आए और अपने बचपन के दोस्त श्रवण को बताना कि वो उससे प्यार करती है।
शिकोहाबाद

इतिहास

शिकोहाबाद शहर की स्थापना [हिन्दू राजा किशनराय] ने की थी। जिसके बाद औरंगज़ेब के बड़े भाई दारा शिकोह के द्वारा आक्रमण कर अपना राज स्थापित कर लिया तत्पश्चात शिकोहाबाद के पूर्व प्रचलित नाम (किशननगर) से बदलकर दारा शिकोह के नाम अनुसार शिकोहाबाद हुआ। ये प्रारंभ मे मैनपुरी जिले की तहसील (उपजिला) थी। तत्कालीन मुख्यमंत्री नारायण दत्त तिवारी ने इसे 5 फरवरी 1989 को नवनिर्मित जिले फिरोजाबाद में इसे शामिल कर दिया।

परिवहन

शिकोहाबाद शहर राष्ट्रीय राजमार्ग -2 पर स्थित है। शिकोहाबाद डिपो से बस किसी भी शहर के लिए मिल जाती है। शिकोहाबाद से मैनपुरी और एटा के लिए बस भी चलती है।
शिकोहाबाद जंक्शन रेलवे स्टेशन से आगरा, फरूखाबाद, दिल्ली, कोलकाता, मेरठ, इलाहाबाद शहर के लिये रेलगाड़ी द्वारा पहुँचा जा सकता है।

उद्योग

यह शहर काँच उद्योग के लिये प्रसिद्ध है।
दुर्गाचार्य

दुर्गाचार्य यास्क (ल. ईसा पूर्व सप्तम शताब्दी) द्वारा प्रणीत वेदांत ग्रंथ निरुक्त के वृत्तिकार हैं। इनका समय लगभग १३वीं शताब्दी ई. माना गया है।
वेद एवं वेदांगों के व्याख्याकारों में दुर्गाचार्य का प्रमुख स्थान है। यदि इनकी वृत्ति उपलब्ध न होती तो निरुक्त जैस गहन वेदांग का समझना कठिन हो जाता। इन्होंने निरुक्त की विषद एवं विस्तृत व्याख्या की है। इससे उसकी तत्कालीन स्थिति का पता चलता है। वृत्तिकार ने अपनी वृत्ति में प्राचीन टीकाकारों की व्याख्या की ओर संकेत किया है। वृत्ति में स्थान पर नूतन पाठ प्रस्तुत करने तथा विविध पाठांतरों पर समालोचनात्मक प्रकाश डालने में दुर्गाचार्य ने अपनी विश्लेषणात्मक बुद्धि का परिचय दिया है। इस प्रकार इनकी वृत्ति इनके समय में प्राप्त निरुक्त ग्रंथ के समालोचनात्मक संस्करण के रूप को भी प्रस्तुत करती है।
दुर्गाचार्य वेदों के महान मर्मज्ञ थे। इनके प्रगाढ़ पांडित्य का परिचय हमें निरुक्त में उद्धृत वेदमंत्रों की विशद व्याख्या से प्राप्त होता है। मंत्र में आए हुए एक एक शब्द का इन्होंने विद्वत्तापूर्ण विश्लेषण किया है। कहीं कहीं गहन मंत्रों की व्याख्या में इन्हें कठिनाई का भी सामना करना पड़ा।

परिचय

इन्होंने अपने जीवन के संबंध में कुछ भी नहीं लिखा है। वृत्ति की एक पांडुलिपि में इनका नाम 'दुर्गसिंह' है- कृज्वर्थायाँ निरुक्तवृत्तौ जंबुमार्गाश्रमनिवासिन आचार्यभगवद्दुर्गसिंह कृतौ। इससे विदित होता है कि वृत्तिकार का पूरा नाम दुर्गसिंह था। उपर्युक्त पंक्ति में 'आश्रम' तथा 'भगवत्' शब्दों का उल्लेख इस बात का सूचक है कि ये उस समय किसी संप्रदाय के साधु अथवा संन्यासी के रूप में अपना जीवन व्यतीत कर रहे थे। डॉ॰ लक्ष्मणस्वरूप उपर्युक्त पंक्ति के आधार पर यह मानते हैं कि इन्होंने अपनी वृत्ति जम्मू के निकट स्थित किसी आश्रम में लिखी थी। पं॰ भगवद्दत्त इनके गुजरात प्रांत के निवासी होने का अनुमान करते हैं। दुर्गाचार्य वसिष्ठ वंशज तथा कापिष्ठलशाखाध्यायी थे। इन्होंने निरुक्त में उद्धृत ऋग्वेद की ऋचा (३-५३-२३) की व्याख्या नहीं की उसमें वसिष्ठ के प्रति कुछ विरोध का भाव व्यंजित होता था। वे कहते हैं- 'यस्मिन्निगम: एष: शब्द: सा वसिष्ठद्वेषिणी ऋक्। अहं च कापिष्ठलो वासिष्ठ:। अतस्तां न निर्ब्रबीमि'।
सचिवालय इमारत, दिल्ली

रचना

सचिवालय इमारत की रचना ब्रीटिश के प्रमुख वास्तुकारक हर्बट बेकर ने किया था। इस इमारत की रचना मुगल और राजपुताना वास्तुकला को ध्यान में रख कर किया गया था, उदाहरण के तौर पर “जाली” का प्रयोग – पत्थर के परदे की सजावट, छज्जा- इमारत के बाहर निकलते हुए पत्थर के तिरछे हिस्से जो इमारत को हिंदूस्तान की तपती गर्मी और बरसात से बचाती है, इस इमारत का एक और विशेष गुण इसकी गुँबद नुमा संरचना है जो कि छ्तरी के नाम से विख्यात है, यह भारत की एक अनुपम रचना है, जिस तरह कि प्राचीन समय में यात्रीयों को इस तरह की गुँबद, हिंदुस्तान की तपती गरमी में ठंडक प्रदान करती थी।
कासाइ-पूर्वी प्रान्त

विवरण

कासाइ-पूर्वी प्रान्त में लूबा जनजाति के लोगों की बहुतायत है। १९६० में जब कांगो बेलजियम से स्वतंत्र हुआ तो देश के समुदायों के बीच होने वाली खींचातानी ने उस समय के 'दक्षिण कासाइ' नामक प्रान्त में अलगाववाद की भावना को जन्म दिया। इसमें ऐसी बेलजियाई कम्पनियों ने भी उकसाने का काम किया जो यहाँ की खनिज की खानों पर अपना अधिकार बनाए रखना चाहतीं थीं। दक्षिण कासाइ ने स्वतंत्रता घोषित करी तो कांगो की केन्द्रीय सरकार ने इसपर क़ब्ज़ा करने के लिये विद्रोह को कुचलना शुरु कर दिया। सितम्बर १९६१ में उन्होने प्रान्त पर नियंत्रण पा लिया लेकिन झड़पें १९६२ तक चलती रहीं। इसमें हज़ारों लोगों की मृत्यु हो गई।
प्रान्तीय राजधानी म्बुजी-मायी के आसपास हीरे की कई खानें हैं और वज़न के हिसाब से दुनिया का १०% हीरा यहीं उत्पादित होता है।
भारत के क्षेत्र

भारत में सास्कृतिक, भौगोलिक तथा प्रशासनिक आधार कई प्रदेश हैं जिनकी अन्य क्षेत्रों से अलग पहचान है। इनमें से कई क्षेत्र भारत की प्रशासनिक सीमाओं के बाहर भी है - जैसे कश्मीर, पंजाब तथा बंगाल।
रायोन

रायोन (रूसी: райо́н) पुराने सोवियत संघ के देशों के एक प्रशासनिक विभाग को कहते हैं जो लगभग ज़िले के बराबर होते हैं। सोवियत संघ के ख़ात्मे के बाद रायोन रोमानिया, अज़रबैजान, बेलारूस, लातविया, मोल्दोवा, रूस, यूक्रेन और ट्रांसनिस्त्रिया के ज़िलों को "रायोन" कहा जाता है।

शब्द की जड़ें

"रायोन" शब्द फ़्रांसिसी भाषा के "rayon" शब्द से आया है, जिसका अर्थ है मधुमाखी का छत्ता। जिस तरह से इन छत्तों में छोटे-छोटे ख़ाने होते हैं, उसी तरह रायोन भी किसी देश के छोटे-छोटे विभाग होते हैं।
जूट जाति

जूट जाति (Jutes) त्यूतनिक है, जिसने ब्रिटेन पर पांचवीं शताब्दी में आक्रमण किया। बीड (Bede) ने उसे 'यूटो' या 'यूटी' (Iuti, or Iutæ) भी कहा है। इस जाति के लोग केंट, बाइट द्वीप और हैंपशायर के निकट के प्रदेशों में बसे थे। उनके संबंध में बीड ने जो कुछ लिखा है उससे यह पता चलता है कि जूट, यूटी या बाद के जाइडर जाति के अनुरूप है, उसका मूल निवास जटलैंड है। कुछ लेखकों ने जूट जाति को उस यूसिआई जाति से अभिन्न माना है जो बाद में फ्रांस में बस गई थी। किंतु ऐसी भी संभावना की जाती है कि वह जाति जटलैंड से ही उक्त प्रदेश में आकर बसी हो।
कॉम्बे राज्य

इतिहास

भारत में मुगल शासन के विघटन के समय गुजरात के मुगल गवर्नरों के अंतिम, मिर्जा जाफर मुमीन खान प्रथम, मुगल साम्राज्य के अंतिम नवाब द्वारा 1730 में कंबे की स्थापना की गई थी। 1742 में मिर्जा जाफर मुमीन खान मैंने खंभाट के गवर्नर निजाम खान को हरा दिया, और खुद को अपने स्थान पर स्थापित किया।
1780 में जनरल गोडार्ड रिचर्ड्स के नेतृत्व में ब्रिटिश सेना ने कॉम्बे को ले लिया था, लेकिन इसे 1783 में मराठों से बहाल कर दिया गया था। आखिर में 1803 में बेसिन की संधि के बाद पेशवा द्वारा अंग्रेजों को सौंपा गया था।  कैंबे एक बन गया 1817 में ब्रिटिश संरक्षित। 1901 में राज्य को रेलवे प्रदान किया गया था।  कैंबे के आखिरी शासक ने 10 जून 1948 को इंडियन यूनियन में शामिल कर दिया।
ठुलापोखरा

ठुलापोखरा नेपालके लुम्बिनी अंचलके अर्घाखाँची जिलाकी एक गाँव विकास समिति है।
सारा कॉलरिज

प्रारंभिक जीवन

कॉलरिज का जन्म ग्रेटा हॉल, केशविक में हुआ था। यहां 1803 के बाद, कॉलरिज जन, रॉबर्ट साउथी और उनकी पत्नी (श्रीमती कॉलिरिज की बहन), और श्रीमती लोवेल (दूसरी बहन), क्वेकर कवि, रॉबर्ट लोवेल की विधवा, सभी एक साथ रहते थे; लेकिन कॉलिरिज अक्सर घर से दूर होती थी; और अंकल साउथी एक पैटरफैमिलिया (रोमन परिवार में सभ से बजुर्ग मर्द) थे। ग्रासमेर में वर्ड्सवर्थ्स उनके पड़ोसी थे। 
वर्ड्सवर्थ, अपनी कविता, ट्राएड में हमें एक विवरण, या सारा कॉलरिज के शब्दों में कविता में तीन लड़कियों: उनकी बेटी डोरा, एडिथ साउथी और सारा कोलेरीज, जो तीनों में से सबसे आखिर में है, हालांकि सबसे बढ़ी थी,  की प्रशंसा छोड़ गए हैं।ग्रेटा हॉल सारा कोलेरिज की शादी तक उसका घर था; और केवल छोटी लेक कालोनी उसे अपना स्कूल लगता है।साउथी द्वारा निर्देशित, और उसके आदेश में पर्याप्त पुस्तकालय के साथ, उसने मुख्य ग्रीक और लैटिन क्लासिक्स पढ़े, और इससे पहले कि वह पच्चीस की होती उसने  फ्रांसीसी, जर्मन, इतालवी और स्पेनिश भी सीख लिया था

कैरियर

1822 में, सारा कोलेरिज ने एबिपोन का लेखा, मार्टिन डॉब्रिज़फफर के तीन बड़े खंडों में एक अनुवाद का प्रकाशन किया, जो साउथी के टेल ऑफ़ प्रेगनेंसी के संबंध में किया गया था, जिसे डोबरिज़ॉफ़फर के संस्करणों ने उसे सुझाया था;और साउथी अपनी भतीजी, अनुवादक (काण्ड, तृतीय, श्लोक 16) को बताता है यहाँ वह खुशी के बारे बोलता है,जो उसने महसूस की होती अगर 
…वह मर्लिन के ग्लास में देख सकता 

जिनके द्वारा उसकी भारी किताबों को अपनी जबान बोलना सिखाया गया था।
चन्‍द्र सेेेन जादौन

चन्‍द्र सेेेन जादौन उत्तर प्रदेश से निर्वाचित लोम सभा सांसद है।
राजनगर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। सिलेट विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

राजनगर उपजिला बांग्लादेश के पूर्वी सीमान्त में स्थित, सिलेट विभाग के मौलवीबाजार जिले में स्थित है।
रंगोली(१९६२ चलचित्र)

मुख्य कलाकार

गुरुदत
ज़ायेद खान

ज़ायेद खान (जन्म: 27 अप्रैल, 1980) हिन्दी फ़िल्मों के एक अभिनेता हैं। वह शाहरुख खान के भाई लकी का किरदार करते हुए फराह खान की फिल्म मैं हूं ना में दिखाई दीं।

प्रारंभिक जीवन

जाहिद खान का जन्म 5 जुलाई, 1980 को मुंबई में हुआ था। उनकी मां ज़रीन खान एक इंजीनियर डिज़ाइनर हैं। वह संजय खान के सबसे छोटे बेटे हैं, जो अभिनेता भी रहे हैं।
उन्होंने वेल्हम ब्वॉयज स्कूल और तमिलनाडु के कोडाइकनाल इंटरनेशनल स्कूल से अपनी स्कूली पढ़ाई पूरा किया। उच्च शिक्षा प्राप्त करने के लिए वह लंदन चले गए और लंदन अकादमी से फिल्म मेकिंग का कोर्स किया।
२००४ सिनसिनाटी मास्टर्स

पुरुष एकल

आंद्रे अगासी ने  लियेटन हेविट को 6-3, 3-6, 6-2 से हराया।

पुरुष युगल

मार्क नोल्स /  डेनियल नैस्टर ने  योनास ब्योर्कमैन /  टॉड वुडब्रिज को 7-6, 6-3 से हराया।
दीवाना (1967 फ़िल्म)

संक्षेप

प्यारेलाल (राज कपूर) एक साधारण और अनुभवहीन लड़का है, जो जन्म से ही अनाथ है। वो फातिमा (ललिता पवार) के घर में रहता है, वो उससे अपने बेटे की तरह ही बर्ताव करती है। एक बार वो यात्रा पर जाता है, और इसी यात्रा के दौरान उसकी मुलाक़ात कामिनी गुप्ता (सायरा बानो) से होती है, और वो उससे प्यार करने लगता है। सरमोयधर (कमल कपूर), जो उसे लाया रहता है, वो असल में प्यारेलाल का पिता होता है।
इन्हीं सब के बीच अचानक प्यारेलाल पर हत्या का आरोप लग जाता है और उसे गिरफ्तार कर लिया जाता है। किसी को भी विश्वास नहीं होता है कि प्यारेलाल जैसा इंसान किसी की हत्या कर सकता है, लेकिन अदालत में वो साफ साफ अपना गुनाह कबूल कर लेता है और सजा की मांग करता है। उसके ऐसा करने के पीछे क्या कारण है, वो किसी को पता नहीं होता है।
देवांशु

युवा लेखक, कार्टूनिस्ट और चित्रकथाकार.
तारिक फज़ल चौधरी

तारिक फज़ल चौधरी एक राजनीतिज्ञ है पाकिस्तान के राष्ट्रीय विधानसभा में | वह NA-49 निर्वाचन क्षेत्र का प्रतिनिधित्व करता है इस्लामाबाद राजधानी क्षेत्र के लिए |
भीतर गाँव

भीतर गाँव, उत्तर प्रदेश के कानपुर जिले में स्थित है। यहाँ गुप्तकालीन एक मंदिर के अवशेष उपलब्ध है जो गुप्तकालीन वास्तुकला के सुंदर नमूनों में से एक है। ईटों का बना यह मंदिर अपनी सुरक्षित तथा उत्तम साँचे में ढली ईटों के कारण विशेष रूप से प्रसिद्ध है। इसकी एक-एक ईट सुंदर एवं आर्कषक आलेखनों से खचित थी। इसकी दो दो फुट लंबे चौड़े खानें अनेक सजीव एवं सुंदर उभरी हुई मूर्तियों से भरी थी। इसकी छत शिखरमयी है तथा बाहर की दीवारों के ताखों में मृण्मयी मूर्तियाँ दिखलाई पड़ती है। इस मंदिर की हजारों उत्खचित ईटें लखनऊ संग्रहालय में सुरक्षित हैं।
भितरगाँव मंदिर की वास्तुकला और लेआउट का वर्णन


जिस मंच पर मंदिर बना है उसका आकार 36 फीट * 47 फीट है।

संतमत आंतरिक रूप से 15 फीट * 15 फीट है।

संतमत दोहरी कहानी है।

दीवार की मोटाई 8 फीट है।

जमीन से शीर्ष तक की कुल ऊंचाई 68.25 फीट है।

कोई खिड़की नहीं है।

टेराकोटा की मूर्तिकला में धर्मनिरपेक्ष और धार्मिक दोनों विषयों को दर्शाया गया है जैसे देवता गणेश अदि विरह महिषासुरमर्दनी और नदी देवी। मिथक और कहानियाँ सीता के अपहरण और नर और नारायण की तपस्या का प्रतिनिधित्व करती हैं।

शिकारा एक चरणबद्ध पिरामिड है और 1894 में गड़गड़ाहट से क्षतिग्रस्त हो गया।
गर्भगृह की पहली कहानी 1850 में गिरी। 

वॉल्टेड आर्क का उपयोग भारत में कहीं भी पहली बार किया गया है। 

टेराकोटा पैनल विशिष्ट त्रिभंगा मुद्रा में देवताओं को बहुत ही आकर्षक और सौम्य शैली में चित्रित करते हैं।
बेहटा बुजर्ग मंदिर
भीतर गाँव मंदिर के पास एक और प्राचीन मंदिर परिसर है। यह बेहटा बुजर्ग गांव में स्थित है और भारत के पुरातात्विक सर्वेक्षण द्वारा संरक्षित है। मंदिर  विशिष्ट स्तूप (टीले) में बनाया गया है और भगवान जगन्नाथ की प्राचीन मूर्तियों को रखता है। स्थानीय लोगों ने देखा है कि इस मंदिर परिसर की छत बारिश के कुछ दिनों पहले से टपकने लगती है और यह इस क्षेत्र के किसानों के बीच एक विश्वसनीय बारिश के पूर्वानुमान के रूप में लोकप्रिय है। भगवान जगन्नाथ की मूर्तियों के साथ, मंदिर में एक सूर्य देवता की छवि और एक चट्टान पर नक्काशीदार भगवान विष्णु की मूर्ति भी है।
ढाँचा:चलचित्र

प्रयोग तरीका

उदाहरण किस्मत (चलचित्र)
संघ लोक सेवा आयोग

सदस्य

आयोग के सदस्य राष्ट्रपति द्वारा नियुक्त होते हैं। कम से कम आधे सदस्य किसी लोक सेवा के सदस्य (कार्यरत या अवकाशप्राप्त) होते हैं जो न्यूनतम 10 वर्षों के अनुभवप्राप्त हों। इनका कार्यकाल 6 वर्षों या 65 वर्ष की उम्र (जो भी पहले आए) तक का होता है। ये कभी भी अपना इस्तीफ़ा राष्ट्रपति को दे सकते हैं। इससे पहले राष्ट्रपति इन्हें पद की अवमानना या अवैध कार्यों में लिप्त होने के लिए बर्ख़ास्त कर सकता है।

चयन परीक्षा के लिए अध्यन रणनीति

तैयारी के साथ शुरू होने से पहले, उसे अपनी क्षमता साबित करनी चाहिए और खुद से पूछना चाहिए कि वह आईएएस अधिकारी के रूप में क्या परिवर्तन ला सकता है। एक उम्मीदवार की योजना को स्मारक होने की आवश्यकता नहीं है, लेकिन उसे अन्य उम्मीदवारों से अलग करने के लिए पर्याप्त होना चाहिए।ऐसे प्रश्नों के स्पष्ट जवाब साक्षात्कार सत्र में सभी अन्य आवेदकों पर एक उम्मीदवार को बढ़त देंगे।
तैयारी तकनीक:
यह एक अतिरंजित तथ्य नहीं है कि आईएएस देश की सबसे कठिन प्रतिस्पर्धी परीक्षा है और गहन अभ्यास और तैयारी के लिए कहता है। सबसे सामान्य प्रश्नों के बारे में कोई निश्चित जवाब नहीं है, जैसे कि हर दिन आईएएस उम्मीदवार को कितने घंटे लगाना पड़ता है? यह व्यक्ति से अलग होगा, इसलिए हम इसे एक सामान्य परिप्रेक्ष्य से देखें।
समय की आवश्यकता:
विशेषज्ञों का मानना ​​है कि 10 से 12 महीने के लिए आक्रामक तैयारी एक जरूरी है। प्रत्येक 10 भारतीयों में से चार (21-32 वर्ष) एक आईएएस अधिकारी बनने की इच्छा रखते हैं और प्रतिस्पर्धा इतनी तीव्र है कि उस विशाल संख्या का केवल 5 प्रतिशत ही हो जाता है। एक उम्मीदवार को एक प्रभावी रणनीति का मानचित्र बनाना चाहिए और उस रणनीति को लागू करने के लिए आवश्यक घंटों की आदर्श संख्या तय करना चाहिए।
एक इच्छुक को यह भी समझना चाहिए कि सिविल सेवा परीक्षा की तैयारी गुणात्मक और मात्रात्मक तैयारी के लिए नहीं है। यह आपके अल्पकालिक लक्ष्य को पूरा करने के बारे में है। आदर्श रूप से आपको हर दिन दो विषयों को लक्षित करना चाहिए। अधिकांश शीर्ष रैंकरों ने अपने स्कूल के दिनों से परीक्षाओं की तैयारी शुरू कर दी है, क्योंकि ज्यादातर प्रश्न कक्षा 6 से 12 मानक किताबों से ज्यादातर पूछे जाते हैं।इसलिए परीक्षा तैयार करने से पहले 10 से 12 घंटे पहले नोट तैयार करना और समर्पित होना पर्याप्त माना जाता है।
पाठ्यक्रम को रेखांकित करें और अपनी तैयारी तैयार करें
यदि आपने जीवविज्ञान का अध्ययन किया है, तो आप निश्चित रूप से "संश्लेषण" शब्द से परिचित होंगे। यह एक ऐसी प्रक्रिया है जिसमें मूल घटक अपने उप-उत्पादों में विभाजित होते हैं। आप अपने आईएएस पाठ्यक्रम के साथ भी ऐसा ही कर सकते हैं। जिन विषयों पर आप अच्छे हैं और जिन विषयों की आपको आवश्यकता होगी उन्हें ढूंढें। सभी विषयों के लिए इसे करें और उन पर काम करें।
पाठ्यक्रम को ऑब्जेक्ट करना
अधिकांश आईएएस उम्मीदवारों को आईएएस पाठ्यक्रम के बड़े हिस्से को हतोत्साहित किया जाता है।इसमें कोई संदेह नहीं है कि पाठ्यक्रम विशाल है, लेकिन यदि आप विषयों को प्रबंधनीय हिस्सों में विभाजित करते हैं, तो असंभव दिखने वाले कार्य आपके लिए आसान हो जाएंगे।
अपनी तैयारी का आनंद लें
अनजाने में, यूपीएससी तैयारी एक लंबी प्रक्रिया है। लेकिन जिस क्षण आप अपनी तैयारी का आनंद लेना शुरू करते हैं, तैयारी से जुड़े सभी अनचाहे तनाव और चिंता गायब हो जाएंगी। सिविल सेवा परीक्षा उम्मीदवार अपने शौक छोड़ देते हैं, लेकिन आपके शौक का पीछा करते हुए आपकी तैयारी अधिक मजेदार होगी।
माधवदास जगन्नाथी

माधवदास जगन्नाथी पहले श्री माधवेंद्रपुरी के शिष्य थे पर श्री गौरांग का आविर्भाव होने पर यह उनके अनुगत हो गए। श्रीमाधवेंद्रपुरी सं० १५४८ में अप्रकट हुए अत: इनका जन्म सं० १५३० के लगभग हुआ होगा।
यह पद बनाकर गायन करते हुए यात्रा करते रहते थे और जगन्नाथ पुरी अधिक जाते थे, जिससे यह 'जगन्नाथी' भी कहे जाने लगे। ये कान्यकुब्ज ब्राह्मण थे। ये विरक्त भक्त संन्यासी तथा संस्कृत के विद्वान थे और ब्रजभाषा पदों के सिवा इन्होंने संस्कृत में कई ग्रंथ प्रस्तुत किए हैं पर वे सब प्राय: अप्राप्य है। ब्रजभाषा की कुछ छोटी छोटी रचनाएँ, जैसे ध्यान लीला, मदालसा आख्यान, परतीत परीच्छा आदि प्राप्त हैं। यह १६वीं शती के अंत तक विद्यमान थे।
आवर्त सारणी के नमूने

सीजीयम एक धातु हैं।
लिमोज

फ्रान्स का एक प्रमुख नगर।
हिन्दुस्तान

इतिहास

हिंदुस्तान शब्द का इतिहास हिन्दुकुश पहाड़ियों से भी जुड़ा हुआ है। हिन्दू कुश की पहाड़ियों के पीछे की जगह को ही हिंदुस्तान कहा जाता था। जब मुगल हिंदुस्तान में आए तो उससे पहले उन्हें इन पहाड़ियों का सामना करना पड़ा था।
हिंदुस्तान शब्द का एक और स्रोत माना जाता है। इसके अनुसार ईरानी (पर्शिया) का शब्द 'हिन्दू' एवं संस्कृत के शब्द सिन्धु से भी हिन्दुस्तान शब्द की उत्पत्ति हुई हो सकती है।
ये भी कहा जाता है कि जब दरिउस (Darius I) प्रथम ने जब सिन्धु घाटी पर अधिकार किया तो उसने सिन्धु नदी के पीछे वाली भूमि को हिन्दुस्तान कहकर पुकारा। शायद मध्य पर्शियाई काल में प्रत्यय 'स्तान' भी हिन्दू के साथ जोड़ दिया गया होगा और फिर दोनों शब्दों के योग से बना शब्द - हिन्दुस्तान।

वर्तमान प्रयोग

हिन्दुस्तान शब्द के अनेक अलग अलग अर्थ हैं। हालाँकि ऐतिहासिक तौर पर ये प्रमुख रूप से गंगा के मैदानों के लिए प्रयोग किया जाता रहा है। आज के समय में हिंदुस्तान शब्द केवल भारत के लिए प्रयोग किया जाता है, हिन्दुस्तानी शब्द का प्रयोग भारतीयों के लिए किआ जाता है, चाहे वे किसी भी धर्म के हों।
प्रायः बंगाल के निवासी हिन्दुस्तानी शब्द का प्रयोग उपरी गंगा के मैदानों में रहेने वालों के लिया करते हैं।
हिन्दुस्तानी शब्द कई बार मॉरीशस और सूरीनाम में रह रहे भारतियों मूल के निवासियों के लिए किया जाता है। जैसे डच शब्द Hindoestanen दक्षिण एशियाई लोगों के लिए किआ जाता है।
पाकिस्तान के निवासी हिन्दुस्तान शब्द का प्रयोग 'भारत' के लिए करते हैं। भारत में भी लोग हिन्दुस्तान शब्द का खूब प्रयोग करते हैं।

हिन्दुस्तानी भाषा

हिन्दुस्तानी शब्द हिंदुस्तान एवं पाकिस्तान के निवासियों द्वारा बोली जाने वाली भाषा के लिए किआ जाता है जिसमे हिंदी, उर्दू एवं अन्य भाषओं तथा कूच बोलियों के लिए किआ जाता है। हिन्दुस्तानी भाषा भारत एवं पाकिस्तान के बड़े हिस्सों में बोली जाती है।
गामा (सूर्य ग्रहण)

सूर्यग्रहण का गामा (γ से निरूपित) यह दर्शाता है कि चंद्रमा की छाया पृथ्वी पर कितने केंद्रीय रूप से पड़ती है। इसमें दरअसल वह दूरी दर्शायी जाती है जब चंद्रमा का छाया-शंकु पृथ्वी के केंद्र के सबसे निकट से गुजरता है और इस दूरी को पृथ्वी की विषुवतीय त्रिज्या के प्रभाज (अनुपात) के रूप में दिखाया जाता है। गामा का चिह्न यह दर्शाता है कि छाया का अक्ष पृथ्वी के केंद्र से उत्तर की ओर से गुजरता है कि दक्षिण से, धन चिह्न का उत्तर के लिए प्रयुक्त होता है।
आसन्न चित्र में गामा दर्शाया गया है लाल रेखा पृथ्वी के केंद्र से न्यूनतम दूरी दर्शाती है, जो इस प्रकरण में पृथ्वी की त्रिज्या की 75% है। चूँकि प्रच्छाया (अंग्रेजी: अम्ब्रा) पृथ्वी के केंद्र के उत्तर से गुजरती है अतः इस उदाहरण में गामा का मान +0.75 है।
गामा के निरपेक्ष मान की सहायता से विभिन्न प्रकार के सूर्यग्रहणों के बीच अंतर किया जा सकता है।
जिंक ब्रोमाइड

जिंक ब्रोमाइड एक अकार्बनिक यौगिक है। इसका रासायनिक फ़ॉर्मूला ZnBr₂ है। यह एक गंधहीन सफ़ेद क्रिस्टलीय ठोस पदार्थ है। इसका प्रयोग फ़ोटोग्राफ़ी, रेयॉन उत्पादन तथा औषधियों में किया जाता है।
यह जिंक को ब्रोमीन की भाप में जला कर बनाया जाता है।
अच्छा राई रसिक

अच्छा राई रसिक  (1928-1952) नेपाली में हास्य-व्यंग्य से भरपूर कहानियों के लिए लोकप्रिय कथाकार। इनका उपन्यास लगन और दोभान तथा कहानी संग्रह सप्तकोशी प्रकाशित है।
इटौंजा

भूगोल

इटौंजा 27.08°N 80.92°E पर स्थित है। और इसका औसत उन्नयन 124 मीटर (406 फुट) है।

जनसांख्यिकी

भारत की जनगणना 2001 के अनुसार इटौंजा की जनसंख्या 6249 है, जनसंख्या का 54% पुरुषों और 46% महिलाओं द्वारा निर्धारित होता है। यहाँ की साक्षरता दर 61% है जो कि राष्ट्रीय औसत 59.5% से अधिक है। पुरुष साक्षरता दर 66% और महिला साक्षरता दर 54% है। इटौंजा की जनसंख्या का 15% हिस्सा, 6 वर्ष से कम आयु के बच्चों का है।
आजवा

आजवा गुजरात के वडोदरा नगर के १५ किमी पूर्व में स्थित एक जलाशय है।
रेडियो तरंग

ये बनती कैसे हैं ?

रेडियो तरंगें विद्युत धारा को रेडियो आवृत्ति पर प्रत्यावर्तन करने पर बनती हैं। यह धारा एक विशिष्ट चालक जिसे एण्टीना कहते हैं, से पास कराई जाती है। इसकी लम्बाई तरंग दैर्घ्य के बराबर ही होनी चाहिये, जिससे कि दक्षता से कार्य हो पाए। अत्यधिक लम्बी तरंगें प्रायौगिक नहीं हैं, क्योंकि उनके हेतु अत्यधिक लम्बा एण्टीना चाहिए, जो सम्भव नहीं है। हालांकि वे भी कभी कभी तडित (बिजली) गिरते समय बनती हैं। रेडियो तरंगें अंतरिक्षीय प्रक्रिया से भी बनतीं हैं, परंतु वे सुदूर गहन अंतरिक्ष में ही बनती हैं।
इस्माइल दरबार

इस्माइल दरबार हिन्दी फिल्मों के एक प्रसिद्ध संगीतकार हैं। वह बिग बॉस 3 के प्रतिभागी भी रहे थे।

करियर

इस्माइल कई वर्षों तक राजेश रोशन, नदीम-श्रवण, लक्ष्मीकांत-प्यारेलाल वगैरह के लिये वायलिन-वादक रहे। उनकी संगीतकार के रूप में पहली फिल्म 1995 की रंगीला होने वाली थी। लेकिन कई सालों बाद उनको संजय लीला भंसाली ने 1999 की अपनी फिल्म हम दिल दे चुके सनम में काम दिया। इसका संगीत बहुत सराहा गया और उन्हें सर्वश्रेष्ठ संगीतकार का राष्ट्रीय फिल्म पुरस्कार प्राप्त हुआ था। इसके बाद संजय की 2002 की फिल्म देवदास का भी बहुत संगीत सफल रहा था। इसके बाद इस्माइल ने कई फिल्में की लेकिन उन्हें सफलता नहीं मिली।
टीना मुनीम

टीना मुनीम (जन्म: 11 फरवरी, 1955) हिन्दी फ़िल्मों की एक भूतपूर्व अभिनेत्री हैं।यह अनिल अंबानी की पत्नी है।
विधानसभा चुनाव (भारत)

विधानसभा चुनाव भारत के राज्यों में कराए जाने वाले राज्य-स्तरीय चुनाव हैं। इन चुनावों में हर राज्य की जनता अपने राज्य-स्तर के शासन के लिए अपने प्रतिनिधियों का चुनाव करती है जिन्हें विधायक कहा जाता है। आम चुनावों से अलग इन चुनावों में चुने हुए विधायक राज्य-स्तर पर सरकार का गठन करते हैं। इन चुनावों में भाग लेने वाले राजनैतिक दल वह भी हो सकते हैं जो आम चुनावों में भाग लेते हैं और इसके अतिरिक्त विभिन्न राज्यों के अपनी-अपनी क्षेत्रीय दल भी हैं जो राज्य-विशेष में लोकप्रिय होते हैं जैसे तमिल नाडु में अन्ना द्रविड़ मुन्नेत्र कड़गम और पश्चिम बंगाल में तृणमूल कांग्रेस। यह चुनाव प्रति पाँच वर्ष में एक बार कराए जाते हैं। यदि अपना कार्यकाल पूरा करने से पूर्व कोई सरकार विधानसभा में बहुमत खो देती है तो यह चुनाव पाँच वर्ष से पहले भी कराए जा सकते हैं।
इन चुनावों में मतदान करने के लिए जो मापदण्ड हैं वह वहीं हैं जो लोकसभा चुनावों में मतदान करने के लिए हैं जैसे मतदाता का भारतीय नागरिक होना और उसकी आयु १८ वर्ष या ऊपर होना।
नील कमल पुरी

किताबें

नीलकमल पुरी ने  "पटियाला क्वार्टेट" पेंगुइन इंडिया द्वारा प्रकाशित  और रीमेंबर टू फोरगेट रूपा प्रकाशन द्वारा प्रकाशित, दो उपन्यास लिखे हैं।   प्रसिद्ध लेखक खुशवंत सिंह ने पटियाला क्वार्टेट को पंजाबी द्वारा लिखे गए अंग्रेजी उपन्यास के सबसे अच्छे कामों में से एक के रूप में वर्णित किया।  अपने जन्म और बड़े होने के शहरों में आधारित इन कहानियों के बाद, नीलकमल पुरी लघु कथाएँ के संग्रह थेका टेल्स  पर काम कर रही है।
आदितमारी उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

आदितमारी उपजिला बांग्लादेश के उत्तरी सीमान्तों में स्थित, रंगपुर विभाग के लालमनिरहाट जिले में स्थित है।
मध्यकालीन इस्लामी विज्ञान को भारतीय योगदान

मध्यकाल में इस्लाम के प्रसार के साथ इस्लामी ज्ञान-विज्ञान के विविध क्षेत्रों का जो प्रसार हुआ उसमें भारत के विद्वानों, गणितज्ञों, वैज्ञानिकों, चिकित्सकों, खगोलविदों, दार्शनिकों का बहुत बड़ा हाथ है। सातवीं से तेरहवीं शती के बीच फारस एवं अरब के मुसलमानों ने भारतीय ज्ञानराशि को तरह-तरह से आत्मसात किया। कुछ भारतीय ग्रंथों के अनुवाद हुए, कुछ भारतीय विद्वान इस्लाम के शिक्षा और ज्ञान के केन्द्रों में बुलाकर नियुक्त किये गये।